तेंबा बावुमा टी-20 स्क्वाड से बाहर; जेपी डुमिनी होंगे बैटिंग कोच
Aden Markram named as the new T20 captain for South Africa cricket team साउथ अफ्रीका क्रिकेट टीम के स्टार बल्लेबाज ऐडन मारक्रम को नेशनल टीम में नई जिम्मेदारी मिली है। ऐडन मारक्रम को टी-20 टीम का कप्तान चुना गया है।
साउथ अफ्रीका क्रिकेट टीम के स्टार बल्लेबाज ऐडन मारक्रम को टीम में नई जिम्मेदारी मिली है। मारक्रम को टी-20 टीम का कप्तान चुना गया है। जबकि, साउथ अफ्रीका क्रिकेट बोर्ड (CSA) ने जेपी डुमिनी को बल्लेबाजी कोच और रोरी क्लेनवेल्ट को टी-20 और वनडे के गेंदबाजी कोच के रूप में नियुक्त किया है। डुमिनी वनडे और टी-20 टीम के कोच बने रहेंगे। वहीं, रोरी क्लेनवेल्ट को वेस्टइंडीज दौरे के लिए ही टीम में शामिल होंगे।
साउथ अफ्रीका दो टेस्ट खेलने के बाद 16, 18 और 21 मार्च को 3 वनडे भी खेलेगा। इसके बाद 25, 26 और 28 मार्च को 3 टी-20 मैच भी होंगे। मार्कराम ने तेंबा बावुमा की जगह टी-20 की कप्तानी संभाली है। बावुमा को टी-20 सीरीज से बाहर कर दिया गया है। बावुमा टेस्ट और वनडे टीम का हिस्सा रहेंगे।
साउथ अफ्रीका लीग में कप्तानी की और टीम को जिताया
मारक्रम ने फरवरी में साउथ अफ्रीका टी-20 लीग में अपनी कप्तानी में फ्रेंचाइजी की टीम सनराइजर्स ईस्टर्न केप को विजेता बनाया था। ऐडन मारक्रम ने SA20 लीग में 12 मैचों में 33.27 की औसत और 127.97 की स्ट्राइक रेट से 366 रन बनाए थे।
IPL में हैदराबाद की भी कप्तानी करेंगे 
IPL 2023 में ऐडन मारक्रम को सनराइजर्स हैदराबाद (SRH) टीम का कप्तान बनाया गया है। मारक्रम ने IPL में अब तक 20 मैच खेले हैं। उन्होंने 134.10 की स्ट्राइक रेट से 527 रन बनाए। उनका औसत 40.57 रहा और उन्होंने अपनी 3 हाफ सेंचुरी भी लगाई हैं। वहीं, पिछले साल उन्होंने IPL के 14 मैचों में 47.63 की औसत से 381 रन बनाए थे। उनका सर्वश्रेष्ठ स्कोर 68 रन था।
वेस्टइंडीज सीरीज के लिए साउथ अफ्रीका का स्क्वाड 
टी-20: ऐडन मारक्रम (कप्तान), क्विंटन डी कॉक, ब्योर्न फोर्टुइन, रीजा हेंड्रिक्स, मार्को जानसन, हेनरिक क्लासेन, सिसांडा मगाला, डेविड मिलर, लुंगी एनगिडी, एनरिक नॉर्त्या, वेन पार्नेल, कंगिसो रबाडा, रिले रूसो, तबरेज शम्सी और ट्रिस्टन स्टब्स।
पहले दो वनडे लिए टीम: तेम्बा बावुमा (कप्तान), गेराल्ड कोएत्जी, क्विंटन डी कॉक, टोनी डी जोरजी, ब्योर्न फोर्टुइन, रीजा हेंड्रिक्स, सिसंडा मगाला, केशव महाराज, वियान मूल्डर, लुंगी एनगिडी, रयान रिकेल्टन, एंडिले फेहलुकवायो, ट्रिस्टन स्टब्स, विलियम्स और रासी वैन डेर डूसन।